Official Journal L 269 , 21/10/2003 P. 0003 - 0005



Ir-Regolament tal-Kummissjoni (KE) Nru 1847/2003 tal-20 ta’ Ottubru 2003 dwar l-awtorizzazzjoni proviżorja ta’ l-użu ta’ additiv u l-awtorizzazzjoni permanenti ta’ additiv ieħor li kien ġie diġà awtorizzat fi prodotti ta’ l-ikel (Test b’relevanza għaż-ŻEE) L-KUMMISSJONI TAL-KOMUNITAJIET EWROPEJ Wara li kunsidrat it-Trattat li jistabbilixxi l-Komunitajiet Ewropej, Wara li kunsidrat id-Direttiva tal-Kunsill 70/524/KEE tat-23 ta’ Novembru 1970 dwar l-additivi fil-prodotti ta’ l-ikel [1], kif emendata l-aħħar bid-Direttiva tal-Kummissjoni 2003/7/KE [2], u l-aktar l-Artiklu 3, l-Artiklu 9d(1) u l-Artiklu 9e(1) miġjuba fiha, Billi: (1) Id-Direttiva 70/524/KEE tisħaq li l-użu l-ġdid ta’ l-additiv li diġà kien ġie awtorizzat jeħtieġ li jkollu l-awtorizzazzjoni tal-Komunità. (2) Fil-każ ta’ l-additivi msemmija fil-Parti II ta’ l-Anness C għad-Direttiva 70/524/KEE, li jinkludi wkoll l-enżimi, tista’ tingħata awtorizzazzjoni proviżorja ta’ użu ġdid ta’ additiv fi prodotti ta’ l-ikel, jekk il-kondizzjonijiet stabbiliti f’dik id-Direttiva jkunu aderiti, u jekk wieħed ikun jista’ jassumi b’mod raġonevoli, minħabba fir-riżultati disponibbli, li meta dawn jintużaw fil-għalf għall-annimali, dan l-additiv ikollu wieħed mill-effetti msemmija fl-Artiklu 2(a) ta’ dik id-Direttiva. Din l-awtorizzazzjoni proviżorja tista’ tingħata għal perjodu li ma jkun itwal minn erba’ snin. (3) L-enżima msemmija fl-Anness I għal dan ir-Regolament (l-enżima) kienet awtorizzata għall-ewwel darba b’mod proviżorju għat-tiġieġ tas-simna bir-Regolament tal-Kummissjoni (KE) Nru 1436/98 [3], wara li kien hemm opinjoni favorevoli mill-Kumitat Xjentifiku għall-Għalf ta’ l-Annimali (KXGħA), l-aktar dwar is-sigurtà tal-prodott. L-awtorizzazzjoni proviżorja ta’ dak l-additiv kienet imtawla sat-30 ta’ Ġunju 2004 bir-Regolament tal-Kummissjoni (KE) Nru 2200/2001 [4]. (4) Il-kumpannija li tipproduċi tat tagħrif ġdid biex issaħħaħ l-applikazzjoni ħalli l-awtorizzazzjoni għall-użu ta’ l-enżima għad-dundjani tas-simna tkun imtawla. (5) L-istima ta’ l-applikazzjoni għall-awtorizzazzjoni sottomessa dwar l-użu l-ġdid ta’ l-enżima turi li l-kondizzjonijiet imsemmija fid-Direttiva 70/524/KEE għall-awtorizzazzjoni proviżorja kienu aderiti. (6) 6) Fis-27 ta’ Marzu 2003, il-KXGħA ta opinjoni favorevoli fuq is-sigurtà ta’ l-enżima għad-dundjani tas-simna taħt il-kondizzjonijiet stabbiliti f’dan ir-Regolament. (7) Id-Direttiva 70/524/KEE tisħaq li l-additivi msemmija fil-Parti II ta’ l-Anness C għal dik id-Direttiva jistgħu jiġu awtorizzati mingħajr ma jkun hemm limitu ta’ żmien, jekk il-kondizzjonijiet stabbiliti fl-Artiklu 3(a) jkunu aderiti. (8) Il-mikro-organiżmu msemmi fl-Anness II għal dak ir-Regolament (il-mikro-organiżmu) kien awtorizzat b’mod proviżorju għall-ewwel darba bir-Regolament tal-Kummissjoni (KE) Nru 1436/98, wara li kien hemm opinjoni pożittiva mill-KXGħA, l-aktar dwar is-sigurtà tal-prodott. L-awtorizzazzjoni tal-mikro-organiżmu kienet imtawwla sat-30 ta’ Ġunju 2004 bir-Regolament (KE) Nru 2200/2001. (9) Il-kumpannija li tipproduċi tat tagħrif ġdid biex issaħħaħ l-applikazzjoni għall-awtorizzazzjoni tal-mikro-organiżmu mingħajr ma jkun hemm limitu ta’ żmien. (10) L-istima ta’ l-applikazzjoni għall-awtorizzazzjoni proviżorja dwar il-mikro-organiżmu turi li l-kondizzjonijiet meħtieġa għall-awtorizzazzjoni mingħajr ma jkun hemm limitu ta’ żmien, kif hemm imsemmi fid-Direttiva 70/524/KEE, ġew aderiti. (11) Fit-2 ta’ Diċembru 2002, il-KXGħA ta opinjoni pożittiva fuq l-effikaċja tal-mikro-organiżmu taħt ċerti kondizzjonijiet stabbiliti f’dan ir-Regolament. (12) Għalhekk, huwa xieraq li l-użu ta’ l-enżima għad-dundjani tas-simna għandu jkun awtorizzat għal perjodu ta’ erba’ snin, waqt li l-użu tal-mikro-organiżmu għall-ħnieżer żgħar sa 35 kg għandu jkun awtorizzat mingħajr ma jkun hemm limitu ta’ żmien. (13) L-istima taż-żewġ applikazzjonijiet turi li ċerti proċeduri huma meħtieġa biex iħarsu lill-ħaddiema mill-esponiment tagħhom għall-enżima u l-mikro-organiżmu. Madankollu, din il-protezzjoni hija assikurata bl-applikazzjoni tad-Direttiva tal-Kunsill 89/391/KEE tat-12 ta’ Ġunju 1989 fuq l-introduzzjoni ta’ miżuri biex jitmexxa ’l quddiem it-titjib fis-sigurtà u s-saħħa tal-ħaddiema fuq il-post tax-xogħol [5]. (14) il-miżuri msemmija f’dan ir-Regolament huma fi qbil ma l-opinjoni tal-Kumitat Permanenti fuq il-Katina ta’ l-Ikel u s-Saħħa ta’ l-Annimali, ADOTTAT DAN IR-REGOLAMENT: Artikolu 1 L-additiv li jifforma parti mill-grupp "enżimi" msemmi fl-Anness I huwa awtorizzat għall-użu bħala additiv fl-għalf taħt il-kondizzjonijiet stabbiliti f’dak l-Anness. L- Artiklu 2 L-additiv li jifforma parti mill-grupp "mikro-organiżmi" msemmi fl-Anness II huwa awtorizzat għall-użu bħala additiv fl-għalf taħt il-kondizzjonijiet stabbiliti f’dak l-Anness. L- Artiklu 3 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fl-20 ta’ Ottubru 2003. Ghall-Kummissjoni David Byrne Membru tal-Kummissjoni [1] ĠU L 270, ta’ l-14.12.70, p. 1. [2] ĠU L 22, tal-25.01.03, p. 28. [3] ĠU L 191, tas-7.07.98, p. 15. [4] ĠU L 299, tal-15.11.01, p. 1. [5] ĠU L 183, tad-29.06.89, p. 1. -------------------------------------------------- L-ANNESS I "Nru (jew Nru tal-KE) | Additiv | Formula kemikali, deskrizzjoni | Speċi jew kategorija ta' l-annimal | L-Età massima | Il-Kontenut minimu | Il-Kontenut massimu | Diżposizzjonijiet oħrajn | It-tmiem tal-perjodu ta' l-awtorizzazzjoni | Unità ta' attività/kg ta' għalf kompluti | Unità ta' attività/kg ta' għalf kompluti | Enżimi 14 | Endo-1,4-beta-xylanase KE 3.2.1.8. | Preparazzjoni ta' endo-1,4-beta-xylanase magħmula mill-Aspergillus niger (CBS 520.94) u li jkollha attività minima ta': Forma solida: 600 U/gForma likwida: 300 U/ml | Dundjani tas-simna | 300 U | | 1.Fid-direzzjonijiet għall-użu ta' l-additiv u t-taħlit lest minn qabel, għandha tintwera t-tempertaura tal-ħażna, il-ħajja tal-ħażna, u l-istabbiltà fit-tgerbib2.Id-doża rakkomandata għal kull kg ta' għalf komplut:300 — 1200 U3.Għall-użu f'għalf kompost li jkun fih ħafna polysaccharides mingħajr lamtu, (l-aktar l-arabinoxylans) eż. li jkollhom aktar minn 40 % qamħ. | ta' l- 24.10.2007 | -------------------------------------------------- L-ANNESS II "Nru (jew Nru tal-KE) | Additiv | Formula kemikali, deskrizzjoni | Speċi jew kategorija ta' l-annimal | L-Età massima | Il-Kontenut minimu | Il-Kontenut massimu | Diżposizzjonijiet oħrajn | It-Tmiem tal-perjodu ta' l-awtorizzazzjoni | Unità ta' attività/kg ta' għalf komplut | Unità ta' attività/kg ta' għalf komplut | Mikro-organiżmi E 1703 | Saccharomyces cerevisiae CNCM I-1079 | Preparazzjoni ta' Saccharo-myces cerevisiae li jkollha minimu ta': 2× 1010 CFU/g additiv | Ħnieżer żgħar | 2 × 109 | 6× 109 | Għall-ħnieżer żgħar sa madwar 35 kg. Fid-direzzjonijiet għall-użu ta' l-additiv u t-taħlit lest minn qabel, għandha tintwera t-temperatura tal-ħażna, il-ħajja tal-ħażna, u l-istabbiltà fit-tgerbib. | Mingħajr limitu ta' żmien" | --------------------------------------------------